Marcella Detroit

Marcella Detroit (kodanikunimega Marcella Levy, sündinud 21. juunil 1952 Detroidis Michigani osariigis) on Ameerika Ühendriikide kitarrist, laulja ja laulukirjutaja.

Ta kirjutas kahasse 1977. aasta Eric Claptoni hiti "Lay Down Sally".

1982. aastal debüteeris ta endanimelise stuudioalbumiga "Marcella".

1988. aastal lõid Briti saartel nad Siobhan Faheyga koos ansambli Shakespears Sister. Briti edetabelite esikümnesse jõudsid kaks nende esimest stuudioalbumit "Sacred Heart" (1989) ja "Hormonally Yours" (1992).

1992. aasta jaanuaris avaldatud hitiga "Stay" pälvisid nad üsna laialdase tuntuse, püsides Ühendkuningriigi edetabelites esikohal järjestikku 8 nädalat. Mais järgnes muusikapala "I Don't Care", mis pälvis 7. koha ja püsis edetabelites 11 nädalat. Oktoobris järgnenud "Hello (Turn Your Radio On)" pälvis 14. koha ja püsis edetabelites 6 nädalat.

1993. aastal lahkus ta lahkhelide tõttu ansamblist ning alustas soolokarjääri, järgmisel aastal naasis ta edetabelitesse aga hitiga "I Believe".

2002. aastal asutas ta ansambli Marcy Levy Band.

2010. aasta ITV-seriaalis "Popstar to Operastar" jõudis ta kolmandale kohale.

Isiklikku 
Marcella Levy on juut, kelle juured ulatuvad Lätti ja Poola.

Ta on abielus briti muusiku Lance Astoniga, 1980. aasta Eurovisiooni lauluvõistlusel osalenud ansamblist Prima Donna. Nende poeg Maxwell sündis aastal 1991.

Vaata ka 
 Siobhan Fahey

Viited

Välislingid 

Ameerika Ühendriikide lauljad
Sündinud 1952